pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการประชุมคณะกรรมการวัคซีนแห่งชาติ ครั้งที่ 1/2560
วันพุธที่ 29 มีนาคม 2560
ผลการประชุมคณะกรรมการวัคซีนแห่งชาติ ครั้งที่ 1/2560
พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการวัคซีนแห่งชาติ ครั้งที่ 1/2560
วันนี้ (29 มีนาคม 2560) เวลา 09.30 น. ณ ห้องประชุมคณะรัฐมนตี (เดิม) อาคารสํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี
เป็นประธานการประชุมคณะกรรมการวัคซีนแห่งชาติ ครั้งที่ 1/2560 ซึ่งผลการประชุมสรุปสาระสําคัญ ดังนี้
ที่ประชุมได้มีการพิจารณาและมีมติเห็นชอบข้อเสนอโครงการจัดตั้งศูนย์ทดสอบวัคซีนในสัตว์ทดลอง (Animal Testing Center) ตามหลัการ OECD GLP (Organization for Economic Co-operation and Development for Good Laboratory Practice) ซึ่งเป็นโครงสร้างพื้นฐานที่มีความจําเป็นในการทดสอบคุณภาพ ประสิทธิภาพ และความปลอดภัยของผลิตภันฑ์ที่จะนํามาใช้ในมนุษย์ ได้แก่ วัคซีน ชีววัตถุ ยา สมุนไพร อาหาร และผลิตภัณฑ์อื่น ๆ ทั้งการใช้เพื่อการทดลองในกระบวนการวิจัยพัฒนา และในกระบวนการผลิต เพื่อนําไปขึ้นทะเบียนอนุญาตให้จําหน่ายในท้องตลาดได้ อีกทั้งได้รับการสนับสนุนการพัฒนาขีดความสามารถของศูนย์ทดสอบวัคซีนในสัตว์ทดลอง โดยมอบสถาบันวัคซีนแห่งชาติจัดทําแผนระยะสั้นในการของบประมาณสนับสนุนเพื่อพัฒนาศูนย์ทดสอบวัคซีนในสัตว์ทดลองตามหลักการ OECD GLP ให้กับสถานีสัตว์ทดลองเพื่อการวิจัย และเสนอที่ประชุมคณะรัฐมนตรีพิจารณาให้ตามเห็นชอบต่อไป
พร้อมกันนี้ ที่ประชุมให้พิจารณาและมีมติเห็นชอบให้สถาบันวัคซีนแห่งชาติสนับสนุนวิจัยพัฒนาเพื่อการผลิตวัคซีนทั้งภาครัฐและเอกชน โดยการจัดทําแผนคําของบประมาณในลักษณะบูรณาการด้านการวิจัยและนวัตกรรม กับหน่วยงานที่เกี่ยวข้อง ทั้งนี้ ทุนวิจัยดังกล่าว ประกอบไปด้วย การวิจัยในห้องปฏิบัติการ การวิจัยในสัตว์ทดลอง และการวิจัยในมนุษย์ รวมทั้งการต่อยอดการวิจัยสู่การผลิตในเชิงพาณิชย์ โดยสามารถเข้าร่วมในเครือข่ายองค์กรบริหารงานวิจัยแห่งชาติ เพื่อให้การสนับสนุนงบประมาณ สําหรับการวิจัยพัฒนาวัคซีนของประเทศมีประสิทธิภาพ และไม่เกิดความซ้ําซ้อน
นอกจากนี้ ที่ประชุมได้พิจารณาและมีมติเห็นชอบกลไกในการประกันตลาดและประกันราคาวัคซีนภายในประเทศ รวมทั้งส่งเสริมการค้าวัคซีนในระดับนานาชาติ และภูมิภาคอาเซียน
เนื่องด้วยวัคซีนเป็นสินค้าที่มีคุณลักษณะเฉพาะ ไม่เหมือนสินค้าทั่วไป เพราะทํามาจากเชื้อโรคต้องใช้เทคโนโลยีที่ซับซ้อนในการวิจัยพัฒนาและผลิต ซึ่งมีการควบคุมคุณภาพอย่างเข้มงวดทุกขั้นตอนและต้องใช้เงินลงทุนสูง ระยะเวลาคืนทุนนาน และมีความเสี่ยงที่อาจจะวิจัยพัฒนาไม่สําเร็จหรือประสบปัญหาในกระบวนการผลิตได้ง่ายกว่ายาและสินค้าประเภทอื่น ซึ่งการประกันราคา เพื่อให้ผู้ผลิตวัคซีนในประเทศสามารถขายวัคซีนในราคาไม่ต่ํากว่าทุน ซึ่งกรมบัญชีกลางมีความเห็นว่า สถาบันวัคซีนแห่งชาติควรเป็นผู้กําหนดราคากลางวัคซีน โดยขอความเห็นชอบจากคณะกรรมการพัฒนาระบบยาแห่งชาติ ที่มีอํานาจหน้าที่ในการกําหนดราคากลางยา และการส่งเสริมการค้าในระดับนานาชาติและภูมิภาคอาเซียน ซึ่งเป็นบทบาทหลักของกระทรวงพาณิชย์
และกระทรวงการต่างประเทศ ทั้งนี้ สถาบันวัคซีนแห่งชาติควรเสนอต่อทั้ง 2 กระทรวงในการให้ความสําคัญกับวัคซีนที่ผลิตในประเทศ ให้เป็นสินค้าที่ใช้ในการเจรจากับประเทศคู่ค้า
ตอนท้ายของการประชุมได้พิจารณาและมีมติเห็นชอบการส่งเสริมศักยภาพการผลิตวัคซีนและผลิตภัณฑ์ชีววัตถุโดยมอบหมายให้สถาบันวัคซีนแห่งชาติร่วมกับองค์การเภสัชกรรมร่วมกัน
จัดทํารายละเอียดเพื่อเสนอคณะรัฐมนตรีพิจารณาให้ความเห็นชอบต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หม่อมเต่า ส่งกระเช้าเยี่ยมลูกจ้างเหยื่อเครนถล่มที่คลองถม
วันอังคารที่ 26 พฤศจิกายน 2562
หม่อมเต่า ส่งกระเช้าเยี่ยมลูกจ้างเหยื่อเครนถล่มที่คลองถม
รมว.กระทรวงแรงงาน ส่งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง นํากระเช้าเยี่ยมลูกจ้างได้รับบาดเจ็บจากเหตุเครนอาคารพาณิชย์ย่านคลองถมถล่ม ที่โรงพยาบาลกลาง
รับเร่งดําเนินการตามกฎหมายกับนายจ้าง พร้อมประสานประกันสังคมติดตามสิทธิประโยชน์ให้ลูกจ้าง
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผยว่า เมื่อวันที่ 25 พฤศจิกายน 62 ที่ผ่านมา หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ได้มอบหมายให้คณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง นํากระเช้าไปเยี่ยมเยียนลูกจ้างที่ได้รับบาดเจ็บจากเหตุการณ์เครนก่อสร้างอาคารพาณิชย์ย่านคลองถม เขตป้อมปราบศัตรูพ่ายถล่ม ซึ่งขณะนี้พักรักษาตัวอยู่ ณ โรงพยาบาลกลาง เพื่อเป็นขวัญและกําลังใจแก่ผู้ได้รับบาดเจ็บ ทั้งนี้ กสร. ได้ชี้แจงกับผู้ได้รับบาดเจ็บและญาติว่าได้ขอความร่วมมือแพทย์และพยาบาลช่วยดูแลลูกจ้างผู้บาดเจ็บเป็นกรณีพิเศษด้วย นอกจากนี้ ผู้ตรวจราชการสํานักงานประกันสังคมได้ไปชี้แจงสิทธิประโยชน์ที่ลูกจ้างจะได้รับ และเร่งติดตามให้ได้รับสิทธิประโยชน์การคุ้มครองเยียวยาตามกฎหมายต่อไป
รองอธิบดีกสร. กล่าวเพิ่มเติมว่า เพื่อมิให้เกิดเหตุการณ์แบบนี้ขึ้นอีก ขอเน้นย้ําให้นายจ้างปฏิบัติตามกฎหมายเกี่ยวกับความปลอดภัยในการทํางานอย่างเคร่งครัด เพื่อป้องกันและลดการประสบอันตรายและอุบัติเหตุจากการทํางาน ซึ่งไม่เพียงแต่ส่งผลต่อลูกจ้างผู้ประสบอันตรายแล้ว ยังส่งผลต่อครอบครัวของลูกจ้างด้วย รวมทั้งจะดําเนินคดีกับนายจ้าง เจ้าของสถานประกอบกิจการ ทุกครั้งที่มีอุบัติเหตุจากการทํางานจนลูกจ้างได้รับบาดเจ็บสาหัสหรือถึงแก่ความตาย ทั้งนี้ สามารถสอบถามข้อมูลเกี่ยวกับความปลอดภัยในการทํางานเพิ่มเติมได้ที่ กองความปลอดภัยแรงงาน โทรศัพท์ 0 228 9128-39 ศูนย์ความปลอดภัยในการทํางานเขต 1-12 สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1506
รัฐบาลไทย-ข่าวทำเนียบรัฐบาล-ทำไมต้องอย่าใช้แค่มือปิดปากเวลาไอหรือจาม
วันเสาร์ที่ 15 สิงหาคม 2563
ทําไมต้องอย่าใช้แค่มือปิดปากเวลาไอหรือจาม
รู้หรือไม่
รัฐบาลไทย-ข่าวทำเนียบรัฐบาล-รมว.พม. เป็นประธานในพิธีลงนามบันทึกข้อตกลงความร่วมมือ (MOU) ระหว่างกระทรวง พม. กับ ปตท. โครงการสถานีบริการน้ำมันเชื้อเพลิง “พลังใจในมือคุณ”
วันพฤหัสบดีที่ 21 มิถุนายน 2561
รมว.พม. เป็นประธานในพิธีลงนามบันทึกข้อตกลงความร่วมมือ (MOU) ระหว่างกระทรวง พม. กับ ปตท. โครงการสถานีบริการน้ํามันเชื้อเพลิง “พลังใจในมือคุณ”
รมว.พม. เป็นประธานในพิธีลงนามบันทึกข้อตกลงความร่วมมือ (MOU) ระหว่างกระทรวง พม. กับ ปตท. โครงการสถานีบริการน้ํามันเชื้อเพลิง “พลังใจในมือคุณ” เพื่อสวัสดิการและพัฒนาศักยภาพกลุ่มผู้ด้อยโอกาสสู่ชีวิตที่ยั่งยืน
วันนี้ (20 มิ.ย.61) เวลา 14.00 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีลงนามบันทึกข้อตกลงความร่วมมือ (MOU) โครงการสถานีบริการน้ํามันเชื้อเพลิง"พลังใจในมือคุณ”ระหว่างกระทรวงการพัฒนาสังคมและความมั่นคงของมนุษย์ (พม.) กับบริษัทในเครือ ปตท.จํากัด (มหาชน) โดยมีวัตถุประสงค์เพื่อให้กลุ่มคนไร้ที่พึ่งและผู้ด้อยโอกาสในความดูแลของกระทรวง พม. ได้รับการฝึก และพัฒนาทักษะในงานด้านบริการ งานส่งเสริมการขาย งานออกแบบผลิตภัณฑ์ และมีรายได้จากการประกอบอาชีพ รวมถึงพัฒนาทักษะชีวิตให้พร้อมในการกลับคืนสู่สังคม
กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ร่วมมือกับ บริษัท ปตท. จํากัด มหาชน มูลนิธิพลังที่ยั่งยืน และบริษัท สานพลัง วิสาหกิจเพื่อสังคม จํากัด จัดทําโครงการ "พลังใจ ในมือคุณ” ถือเป็นความร่วมมือในการขับเคลื่อนงานกิจการเพื่อสังคม (Social Enterprise) ระหว่างภาครัฐ และเอกชน โดยน้อมนําหลักปรัชญาเศรษฐกิจพอเพียง และนํากลไกประชารัฐมาขับเคลื่อนกิจกรรมของโครงการฯ ด้วยการจัดตั้งสถานีบริการน้ํามันเชื้อเพลิงอยู่ในพื้นที่ความดูแลของ พส. บริเวณด้านหน้าระหว่างสถานคุ้มครองคนไร้ที่พึ่งชายธัญบุรี และสถานคุ้มครองคนไร้ที่พึ่งหญิงธัญบุรี จังหวัดปทุมธานี ซึ่งการจัดโครงการฯนี้ จะเป็นการพัฒนาศักยภาพ กลุ่มผู้ด้อยโอกาสสู่ชีวิตที่ยังยืน จึงเป็นจุดเริ่มต้นและเป็นต้นแบบของการขับเคลื่อนงานสวัสดิการเชิงธุรกิจ เพื่อกลุ่มเป้าหมายในความรับผิดชอบของกระทรวง พม. ตามกรอบแนวทาง "เพื่อสร้างความเข้มแข็งจากภายใน ลดความเหลื่อมล้ําของสังคม เป็นการสร้างโอกาสของกลุ่มเป้าหมายเข้าถึงบริการของรัฐ” ซึ่งกระทรวง พม. เป็นหน่วยงาน ที่สนับสนุนให้เกิดบทบาทการสร้างความร่วมมือของทุกภาคส่วนให้มีส่วนร่วมในการสร้างพลังแก้ไขปัญหา นําไปสู่การพัฒนาสังคมและการจัดสวัสดิการดังกล่าว
ทั้งนี้ การจัดตั้ง "สถานีบริการน้ํามันเชื้อเพลิง” จะเป็นต้นแบบการจัดสวัสดิการเพื่อกลุ่มเป้าหมายเด็กและเยาวชน คนไร้ที่พึ่ง และผู้ด้อยโอกาสในสังคม ซึ่งภายในสถานีบริการน้ํามัน จะประกอบไปด้วย ศูนย์จัดแสดงและจําหน่ายสินค้าผลิตภัณฑ์จากผู้ด้อยโอกาส แปลงเกษตรสาธิต และการจําหน่ายผลิตภัณฑ์การเกษตรของกลุ่มคนไร้ที่พึ่ง กลุ่มเป้าหมายจะได้รับโอกาสในการฝึกและพัฒนาทักษะงานด้านบริการ งานส่งเสริมการขาย และงานออกแบบผลิตภัณฑ์ ภายในร้านค้าของสถานีบริการน้ํามัน ก่อให้เกิดรายได้ และสามารถเลี้ยงดูตนเองได้อย่างยั่งยืน นอกจากนี้ รายได้ส่วนหนึ่งจากการขายสินค้าและบริการภายในสถานีบริการน้ํามันเชื้อเพลิง จะนําไปสมทบกองทุนสวัสดิการ กรมพัฒนาสังคมและสวัสดิการ เพื่อใช้ในการจัดสวัสดิการให้แก่กลุ่มเป้าหมายและบุคลากร/เจ้าหน้าที่ต่อไป
รัฐบาลไทย-ข่าวทำเนียบรัฐบาล-นายกฯขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทำงานแบบ New Normal  พร้อมชิมทุเรียนภูเขาไฟ  กำชับควบคุมพื้นที่ปลูกทุเรียนให้สมดุลกับความต้องการของตลาด
วันอังคารที่ 23 มิถุนายน 2563
นายกฯขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทํางานแบบ New Normal  พร้อมชิมทุเรียนภูเขาไฟ  กําชับควบคุมพื้นที่ปลูกทุเรียนให้สมดุลกับความต้องการของตลาด
นายกรัฐมนตรีขอบคุณชุมนุมสหกรณ์โคนมฯ ร่วมบรรเทาความเดือดร้อนประชาชน ยกเป็นตัวอย่างการทํางานแบบ New Normal  พร้อมชิมทุเรียนภูเขาไฟ “รสชาติดี กลิ่นไม่แรง” กําชับควบคุมพื้นที่ปลูกทุเรียนให้สมดุลกับความต้องการของตลาด
วันนี้ (23 มิถุนายน 2563) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล ประธานกรรมการชุมนุมสหกรณ์โคนมแห่งประเทศไทย จํากัด พร้อมคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อเป็นส่วนหนึ่งของภาคประชาชน วิสาหกิจชุมชน ร่วมกับภาครัฐในการดูแลประชาชน โดยผลิตภัณฑ์นมพร้อมดื่มจํานวน 164,524 กล่อง มอบแด่นายกรัฐมนตรีเพื่อนําไปแจกจ่ายแก่เด็กนักเรียน ผู้สูงอายุ หรือประชาชนที่ได้รับความเดือดร้อนอันเนื่องมาจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โอกาสนี้ นายกรัฐมนตรีได้กล่าวขอบคุณพร้อมยกเป็นตัวอย่างการทํางานแบบนิวนอมอล รัฐ ภาคประชาสังคม ต้องร่วมมือกันดูแลพี่น้องประชาชนเดินหน้าประเทศไปด้วยกัน สะท้อนถึงความเป็นน้ําหนึ่งใจเดียวกันใจของคนไทยทั้งประเทศ
จากนั้น นายกรัฐมนตรีได้เดินไปยังตึกสันติไมตรี เยี่ยมชมนิทรรศการแสดงผลไม้เพื่อประชาสัมพันธ์การจัดงานเทศกาลทุเรียนภูเขาไฟศรีสะเกษ ปี 2563 โอกาสนี้ นายกรัฐมนตรีได้ชิมทุเรียนภูเขาไฟ พร้อมบอกว่า รสชาติดีกลิ่นไม่แรง พลูทุเรียนเรียวยาวไม่ใหญ่มาก ขนาดกําลังดี ถือว่าเป็นความโชคดีของชาวศรีสะเกษที่มีดินภูเขาไฟ และกําชับให้ควบคุมพื้นที่ปลูกทุเรียนให้มีความสมดุลกับความต้องการของตลาด ไม่ให้ผลผลิตออกสู่ตลาดเกินความต้องการ เพราะจะทําให้ราคาตกต่ํา พร้อมส่งเสริมให้ปลูกพืชเศรษฐกิจอื่น ๆ เพิ่มเติม สร้างสตอรี่ชูจุดเด่นส่งเสริมด้านการตลาด ดึงประชาชนเข้ามามีส่วนร่วมในการบริหารจัดการ พร้อมสั่งการให้ผู้ว่าราชการจังหวัด เกษตรจังหวัดให้ความรู้เกษตรกรส่งเสริมเรื่องช่องทางการตลาด สําหรับเทศกาลทุเรียนภูเขาไฟศรีสะเกษ ปี 2563 จัดขึ้นระหว่างวันที่ 26 มิถุนายน – 5 กรกฎาคม 2563 ณ สนามหน้าศาลากลางจังหวัดศรีสะเกษ
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
วันอังคารที่ 30 พฤษภาคม 2560
พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
พิธีวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว
วันนี้ (30 พฤษภาคม 2560) นายประกอบ วิวิธจินดา รองอธิบดีกรมโรงงานอุตสาหกรรม เป็นประธานวางพวงมาลาถวายราชสักการะพระบาทสมเด็จพระปกเกล้าเจ้าอยู่หัว ณ พระบรมราชานุสาวรีย์ หน้าตึกรัฐสภา พระราชวังดุสิต
รัฐบาลไทย-ข่าวทำเนียบรัฐบาล-นายกฯ พอใจคะแนนความยากง่ายในการทำธุรกิจของไทยดีขึ้น ติด 1 ใน 30 ประเทศแรก จาก 190 ประเทศทั่วโลก ย้ำเดินหน้าพัฒนาต่อเนื่อง
วันจันทร์ที่ 5 พฤศจิกายน 2561
นายกฯ พอใจคะแนนความยากง่ายในการทําธุรกิจของไทยดีขึ้น ติด 1 ใน 30 ประเทศแรก จาก 190 ประเทศทั่วโลก ย้ําเดินหน้าพัฒนาต่อเนื่อง
ธุรกิจของไทยดีขึ้น ติด 1 ใน 30 ประเทศแรก จาก 190 ประเทศทั่วโลก
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจผลคะแนนความยากง่ายในการทําธุรกิจไทย หรือ Doing Business 2019 ที่รายงานโดยธนาคารโลกล่าสุด
โดยประเทศไทยมีความก้าวหน้า ด้วยคะแนน 78.45 จากคะแนนเต็ม 100 เพิ่มจากปีที่แล้ว ที่ได้คะแนน 77.39 แม้ว่าอันดับจะตกลงไป 1 อันดับจาก อันดับที่ 26 เป็น 27 แต่ยังคงเป็น 30 ประเทศแรกจาก 190 ประเทศทั่วโลก
“นายกฯ เน้นย้ําว่า รัฐบาลให้ความสําคัญกับการปฏิรูปกฎระเบียบตลอดหลายปีที่ผ่านมา เพื่อลดช่องว่างของมาตรฐานประเทศไทยกับมาตรฐานระดับสูงของโลก ซึ่งจากรายงานระบุว่า ประเทศไทยปฏิรูปได้ดีใน 4 ด้านสําคัญ คือ 1) การเริ่มต้นธุรกิจ มีค่าใช้จ่ายในการจดทะเบียนลดลง 2) การขอใช้ไฟฟ้าหรือการเข้าถึงไฟฟ้า มีความสะดวกสบายมากขึ้น ปรับลดขั้นตอนการขอเชื่อมไฟฟ้า และเพิ่มความโปร่งใสในการเปลี่ยนแปลงค่าธรรมเนียมไฟฟ้า
3) การชําระภาษี มีการปรับปรุงระบบการคํานวณและยื่นแบบภาษีรายได้นิติบุคคลทางระบบออนไลน์ และ 4) การค้าระหว่างประเทศ ได้นําระบบอิเล็กทรอนิกส์ (E-Matching System) มาใช้ในการควบคุมตู้สินค้า ช่วยลดระยะเวลาในการขนถ่ายสินค้าข้ามแดนได้”
นอกจากนี้ ประเทศไทยยังเป็นหนึ่งในหลายประเทศที่มีการปฏิรูปด้านการขอใช้ไฟฟ้ามากที่สุด โดยได้คะแนนสูงถึง 98.57 คะแนน ใกล้เคียงกับแนวปฏิบัติที่ดีเลิศของโลก ส่วนตัวชี้วัดด้านการแก้ไขปัญหาล้มละลาย ซึ่งเป็นประเด็นท้าทายของโลกนั้น ไทยได้คะแนนเพิ่มขึ้นจาก 75.64 เมื่อปีก่อน เป็น 76.64 ในปีนี้
นายกรัฐมนตรีชื่นชมธนาคารโลกที่ได้สะท้อนข้อมูลที่เป็นประโยชน์ ทําให้ทั่วโลกเห็นความก้าวหน้าของประเทศ ส่วนเรื่องใดที่ไทยยังมีจุดอ่อนก็จะเร่งปรับปรุงให้ดีขึ้นต่อไป พร้อมทั้งฝากขอบคุณที่เห็นว่าไทยมีความมุ่งมั่นที่จะปรับปรุงบรรยากาศในการประกอบธุรกิจให้กับผู้ประกอบการเอกชน ซึ่งจะช่วยให้คนไทยมีงานที่ดีขึ้นและนําไปสู่คุณภาพชีวิตที่ดีกว่าเดิม รวมทั้งการสนับสนุนในเรื่องต่าง ๆ ที่ธนาคารโลกมีต่อประเทศไทย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเปิดตัวนวัตกรรมการให้บริการรูปแบบใหม่ LED ๔.๐  การจ่ายสำนวนคดีล้มละลายด้วยระบบอิเล็กทรอนิกส์ เน้นสะดวก รวดเร็ว โปร่งใส  และเป็นธรรมแก่ประชาชน
วันจันทร์ที่ 25 มิถุนายน 2561
กระทรวงยุติธรรม โดยกรมบังคับคดีเปิดตัวนวัตกรรมการให้บริการรูปแบบใหม่ LED ๔.๐  การจ่ายสํานวนคดีล้มละลายด้วยระบบอิเล็กทรอนิกส์ เน้นสะดวก รวดเร็ว โปร่งใส  และเป็นธรรมแก่ประชาชน
กรมบังคับคดีเปิดตัวนวัตกรรมการให้บริการรูปแบบใหม่ LED ๔.๐ การจ่ายสํานวนคดีล้มละลายด้วยระบบอิเล็กทรอนิกส์ เน้นสะดวก รวดเร็ว โปร่งใส
และเป็นธรรมแก่ประชาชน
ในวันจันทร์ที่ ๒๕มิถุนายน ๒๕๖๑ เวลา ๑๓.๓๐ น.
นางสาวรื่นวดี สุวรรณมงคล อธิบดีกรมบังคับคดี
แถลงข่าวเรื่องการนํานวัตกรรมการให้บริการรูปแบบใหม่ LED ๔.๐
ในการจ่ายสํานวนคดีล้มละลายด้วยระบบอิเล็กทรอนิกส์มาใช้ในการปฏิบัติงาน
เพื่อให้บริการประชาชนได้อย่างสะดวก รวดเร็ว โปร่งใส และมีประสิทธิภาพ
ณ กลุ่มจัดการกลางด้านล้มละลาย ชั้น ๑อาคารราชบุรีดิเรกฤทธิ์
ศูนย์ราชการเฉลิมพระเกียรติฯ แจ้งวัฒนะ
อธิบดีกรมบังคับคดี กล่าวว่า กรมบังคับคดีได้พัฒนาระบบการให้บริการข้อมูลด้านการบังคับคดี ด้วยการจ่ายสํานวนคดีล้มละลายด้วยระบบอิเล็กทรอนิกส์ เพื่อให้เกิดความโปร่งใส และบริการประชาชน ได้อย่างรวดเร็วและมีประสิทธิภาพ โดยจะเริ่มใช้ระบบการจ่ายสํานวนคดีล้มละลายด้วยระบบอิเล็กทรอนิกส์แบบอัตโนมัติ (Automatic and Random Case Arrignment) ในสํานวนคดีล้มละลายที่ได้รับจากศาลล้มละลายกลาง ตั้งแต่วันที่ ๑ กรกฎาคม ๒๕๖๑ เป็นต้นไป โดยยกเลิกการจ่ายสํานวนตามกองบังคับคดีล้มละลายแบบเดิม ที่ดูจากเลขตัวสุดท้ายของหมายเลขคดีแดง ซึ่งกําหนดว่า กองบังคับคดีล้มละลาย ๑ รับผิดชอบคดีที่ลงท้ายด้วยเลข ๑ และ ๖ กองบังคับคดีล้มละลาย ๒ รับผิดชอบคดีที่ลงท้ายด้วยเลข ๒ และ ๗ กองบังคับคดีล้มละลาย ๓ รับผิดชอบคดีที่ลงท้ายด้วยเลข ๓ และ ๘ กองบังคับคดีล้มละลาย ๔ รับผิดชอบคดี ที่ลงท้ายด้วยเลข ๔ และ ๙ กองบังคับคดีล้มละลาย ๕ รับผิดชอบคดีที่ลงท้ายด้วยเลข ๕ และ ๐ เช่น หมายเลขคดีแดงที่ ๒๕/๒๕๖๑ ก็จะอยู่ในความรับผิดชอบของกองบังคับคดีล้มละลาย ๕ ส่วนกองบังคับคดีล้มละลาย ๖ จะรับผิดชอบคดีล้มละลายที่ไม่มีทรัพย์สิน และคดีที่ต้องจ่ายค่าเลี้ยงชีพให้ลูกหนี้ แต่ในระบบใหม่นี้ เมื่อเจ้าหน้าที่บันทึกข้อมูลของคดีที่รับจากศาลล้มละลายครบถ้วน ระบบจ่ายสํานวนให้กับเจ้าพนักงานพิทักษ์ทรัพย์ทันที โดยระบบจะมีการจ่ายสํานวนให้แต่ละกองเป็นจํานวนเท่ากันทั้ง ๖ กอง และในแต่ละกองจะจ่ายให้กับแต่ละกลุ่มงาน และเจ้าพนักงานพิทักษ์ทรัพย์ในแต่ละกลุ่มงานอย่างเท่าเทียมกัน จึงเป็นการกําหนด เจ้าพนักงานพิทักษ์ทรัพย์ผู้รับผิดชอบด้วยระบบ ไม่ใช่บุคคล สร้างความโปร่งใสในการปฏิบัติงาน และอํานวยความสะดวกให้ประชาชน เพื่อก้าวไปสู่การทํางานในยุคดิจิทัล ตามนโยบายรัฐบาล Thailand ๔.๐ ซึ่งประชาชนหรือคู่ความสามารถสืบค้นข้อมูลเจ้าพนักงานพิทักษ์ทรัพย์เจ้าของสํานวน หมายเลขโทรศัพท์ติดต่อ และกองบังคับคดีที่รับผิดชอบสํานวนคดี ได้ผ่านทาง WWW.led.go.th และตู้ KIOSK ที่ติดตั้ง
ณ อาคารกรมบังคับคดี ชั้นที่ ๒ ชั้นที่ ๕ และชั้นที่ ๗ สําหรับตู้ KIOSK ได้มีบริการสําหรับคู่ความในคดีสามารถตรวจสอบข้อมูลคดีแพ่งได้ เช่นเดียวกับ web service ทั้งนี้ เพื่ออํานวยความสะดวกให้กับประชาชน
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนแนวทางการจัดตั้งนิคมอุตสาหกรรมราชทัณฑ์
วันพฤหัสบดีที่ 9 กรกฎาคม 2563
กระทรวงยุติธรรม ขับเคลื่อนแนวทางการจัดตั้งนิคมอุตสาหกรรมราชทัณฑ์
นายวิทยา สุริยะวงค์ รองปลัดกระทรวงยุติธรรม พร้อมด้วย นายอายุตม์ สินธพพันธุ์ ผู้ตรวจราชการกระทรวงยุติธรรม เข้าร่วมประชุมคณะอนุกรรมการเพื่อศึกษาแนวทางการจัดตั้งนิคมอุตสาหกรรมราชทัณฑ์ ครั้งที่ ๒/๒๕๖๓
ในวันพฤหัสบดีที่ ๒ กรกฎาคม ๒๕๖๓
นายวิทยา สุริยะวงค์ รองปลัดกระทรวงยุติธรรม
พร้อมด้วย นายอายุตม์ สินธพพันธุ์ ผู้ตรวจราชการกระทรวงยุติธรรม
เข้าร่วมประชุมคณะอนุกรรมการเพื่อศึกษาแนวทางการจัดตั้งนิคมอุตสาหกรรมราชทัณฑ์ ครั้งที่ ๒/๒๕๖๓
ณ เรือนจําชั่วคราวเขาไม้แก้ว จังหวัดระยอง
โดยมีนายโฆสิต สุวินิจจิต ประธานอนุกรรมการฯ พร้อมด้วยคณะอนุกรรมการฯ
ร่วมประชุมและศึกษาแนวทางการจัดตั้งนิคมอุตสาหกรรมราชทัณฑ์
ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่มุ่งเน้นการพัฒนาศักยภาพผู้ต้องขัง
ที่อยู่ในระหว่างการพัฒนาพฤตินิสัยให้มีองค์ความรู้ในการประกอบอาชีพเป็นการเฉพาะ
ภายใต้โครงสร้างและการบริหารจัดการเรือนจําที่เหมาะสม อีกทั้งเป็นการติดตาม ดูแล
ป้องกันไม่ให้กลับเข้าสู่วงจรเดิม และเพื่อสร้างชุมชนคนเคยคุกที่มีความเข้าใจซึ่งกันและกัน
จากนั้น รองปลัดกระทรวงยุติธรรม เดินทางสํารวจพื้นที่ภายในเรือนจํากลางชลบุรี และเรือนจํากลางระยอง
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีลงนามข้อตกลงความร่วมมือการพัฒนาโครงการนำร่อง Tourism Healthcare Emergency System
วันจันทร์ที่ 13 พฤศจิกายน 2560
รองนายกรัฐมนตรี เป็นประธานในพิธีลงนามข้อตกลงความร่วมมือการพัฒนาโครงการนําร่อง Tourism Healthcare Emergency System
รองนายกรัฐมนตรี เป็นประธานในพิธีลงนามข้อตกลงความร่วมมือการพัฒนาโครงการนําร่อง Tourism Healthcare Emergency System
วันนี้ (วันจันทร์ที่ 13 พฤศจิกายน 2560) เวลา 14.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีลงนามข้อตกลงความร่วมมือการพัฒนาโครงการนําร่อง Tourism Healthcare Emergency System ณ โรงพยาบาลกรุงเทพ โดยมี ปลัดกระทรวงการท่องเที่ยวและกีฬา ประธานสภาอุตสาหกรรมท่องเที่ยวแห่งประเทศไทย พร้อมด้วยคณะผู้บริหารบริษัท กรุงเทพดุสิตเวชการ จํากัด มหาชน, บริษัท วิริยะประกันภัย จํากัด (มหาชน) และบริษัท แองเจิ้ลไลฟ์ จํากัด เข้าร่วมลงนามความร่วมมือเพื่ออํานวยความสะดวกนักท่องเที่ยวที่เจ็บป่วยฉุกเฉินให้เข้าถึงบริการทางการแพทย์อย่างรวดเร็วทันเวลา
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือ AAPTIP ขับเคลื่อนโครงการออสเตรเลีย-เอเชีย  เพื่อต่อต้านการค้ามนุษย์ในภูมิภาคอย่างยั่งยืน
วันอังคารที่ 24 กรกฎาคม 2561
กระทรวงยุติธรรม ร่วมมือ AAPTIP ขับเคลื่อนโครงการออสเตรเลีย-เอเชีย  เพื่อต่อต้านการค้ามนุษย์ในภูมิภาคอย่างยั่งยืน
กระทรวงยุติธรรม ร่วมมือ AAPTIP ขับเคลื่อนโครงการออสเตรเลีย-เอเชีย เพื่อต่อต้านการค้ามนุษย์ในภูมิภาคอย่างยั่งยืน
ในวันอังคารที่ ๒๔ กรกฎาคม ๒๕๖๑ เวลา ๐๙.๐๐ น.
พันตํารวจเอกดุษฎี​ อารยวุฒิ รองปลัดกระทรวงยุติธรรม
เป็นประธานการประชุมคณะกรรมการขับเคลื่อนโครงการออสเตรเลีย – เอเชีย เพื่อต่อต้านการค้ามนุษย์
(AAPTIP Thailand National Program Steerng Committee - NPSC meeting) ครั้งที่ ๒/๒๕๖๑
ณ ห้อง BB๒๐๕ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ
รองปลัดกระทรวงยุติธรรม​ กล่าวว่ากระทรวงยุติธรรมให้ความสําคัญกับการป้องกันและปราบปราม
การค้ามนุษย์​เป็นอย่างยิ่ง​ และจากประสบการณ์​ตรง​พบว่า​ ประเทศไทยมีพัฒนาการในทางที่ดีขึ้น
อย่างต่อเนื่อง อย่างไรก็ตามด้วยลักษณะของปัญหาที่มีความซับซ้อน ประเทศไทยจึงยังคงต้องทํางานร่วมกันอย่างเป็นระบบ​กับภาคีทั้งภายในและระหว่างประเทศ​เพื่อเพิ่มประสิทธิภาพในการแก้ไขปัญหาดังกล่าว
โครงการ​ AAPTIP​ เป็นความร่วมมือระหว่างประเทศในการต่อต้านการค้ามนุษย์ผ่านกลไกคณะกรรมการขับเคลื่อนโครงการระดับประเทศและระดับภูมิภาค​ ที่มีเป้าประสงค์เพื่อพัฒนาและส่งเสริมประสิทธิภาพ
และประสิทธิผลในการขับเคลื่อนแนวทางป้องกันปราบปราม​ และแก้ไขปัญหาการค้ามนุษย์ให้เป็นไปอย่างบูรณาการ​ และสอดคล้องกับแนวนโยบายของรัฐบาล​ รวมทั้งเป็นการสร้างเครือข่ายและเสริมสร้างความเข้าใจระหว่างหน่วยงานที่เกี่ยวข้องของไทยกับออสเตรเลียและประเทศภาคีในภูมิภาค โดยการประชุมในครั้งนี้
มีวัตถุประสงค์เพื่อรับทราบผลการดําเนินงานของโครงการ AAPTIP ในระดับภูมิภาค​
ตลอดจนรับฟังความคิดเห็นจากคณะกรรมการฯ​
เพื่อนําไปสู่แนวทางการป้องกันและแก้ไขปัญหาค้ามนุษย์ในประเทศไทย และภูมิภาคอย่างยั่งยืน
กระทรวงยุติธรรม​ ในฐานะหน่วยงานผู้ประสานกลางของโครงการ​ AAPTIP มีความยินดีอย่างยิ่งที่ได้เห็น
ความคืบหน้าของโครงการฯ​ นับจากมีการลงนามในข้อตกลงเสริมว่าด้วยโครงการออสเตรเลีย-เอเชีย​
เพื่อต่อต้านการค้ามนุษย์​ เมื่อวันที่​ ๒๖ มกราคม ๒๕๕๘ สําหรับการประชุมในครั้งนี้​​ เป็นการประชุม
ครั้งสุดท้ายของโครงการ​ฯ​ ในระยะปัจจุบัน ซึ่งเปิดโอกาสให้คณะกรรมการฯ​ ได้มีส่วนในการนําเสนอ​
ตลอดจนร่วมแสดงความคิดเห็นและจะทําให้หน่วยงานที่เกี่ยวข้องได้รับทราบผลการดําเนินงานโครงการฯ​ พัฒนาการและ​การเปลี่ยนแปลงที่สําคัญ​ การจัดลําดับและระดับความสําเร็จของโครงการฯ​ ตลอดจนรับทราบความคืบหน้าของโครงการระยะใหม่​ อันจะเป็นประโยชน์ต่อวางแผนการดําเนินงานต่อไปในอนาคต
โอกาสนี้ Mr. Willem Pretorius รองผู้อํานวยการโครงการ AAPTIP ได้กล่าวต้อนรับผู้เข้าร่วมประชุมฯ
โดยมีผู้แทนหน่วยงานที่เกี่ยวข้อง อาทิ กรมคุ้มครองสิทธิและเสรีภาพ กรมสอบสวนคดีพิเศษ
กระทรวงแรงงาน กระทรวงการพัฒนาสังคมและความมั่นคงของมนุษย์
กรมประมง กระทรวงเกษตรและสหกรณ์ กองทัพเรือ สํานักงานอัยการสูงสุด สํานักงานศาลยุติธรรม
สํานักงานตํารวจแห่งชาติ เจ้าหน้าที่สถานเอกอัครราชทูตออสเตรเลียประจําประเทศไทย
และเจ้าหน้าที่ AAPTIP เข้าร่วมฯ
รัฐบาลไทย-ข่าวทำเนียบรัฐบาล-กระทรวงดิจิทัลฯ สานต่อความร่วมมือด้าน ICT และด้านเทคโนโลยีดิจิทัลกับสาธารณรัฐฟินแลนด์
วันพุธที่ 7 พฤศจิกายน 2561
กระทรวงดิจิทัลฯ สานต่อความร่วมมือด้าน ICT และด้านเทคโนโลยีดิจิทัลกับสาธารณรัฐฟินแลนด์
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นายพันธ์ศักดิ์ ศิริรัชตพงษ์ ผู้ช่วยรัฐมนตรีประจําการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ H.E. Mrs. Satu Suikkari-Kleven เอกอัครราชทูตสาธารณรัฐฟินแลนด์ประจําประเทศไทยและผู้แทนภาคธุรกิจฟินแลนด์ในโอกาสเข้าเยี่ยมคารวะ ณ ห้องประชุม MDES 2 เมื่อวันที่ 2 พฤศจิกายน 2561 โดยมีผู้แทนจากสํานักงานส่งเสริมเศรษฐกิจดิจิทัล DEPA เข้าร่วมการหารือด้วย โดยทั้งสองฝ่ายเห็นชอบร่วมกันในการดําเนินกิจกรรมความร่วมมือด้าน Smart City, IoT, e-Health, e-Government และ e-Education ภายใต้บันทึกความเข้าใจด้าน ICT และด้านเทคโนโลยีดิจิทัลซึ่งได้ลงนามร่วมกันไปแล้ว ทั้งนี้ จะจัดตั้งคณะทํางานสองฝ่ายเพื่อประสานความร่วมมือ และ DEPA จะนําฝ่ายฟินแลนด์เยี่ยมชมพื้นที่โครงการ Digital Park ภายใต้ EEC เพื่อพิจารณาขยายความร่วมมือไปยังสาขาอื่นๆ ที่มีความสนใจร่วมกันต่อไป
*********************